cyanic-selkie/wikianc huggingface dataset:
Kosmorama
Organisasjonen
Kosmorama eies og drives av aksjeselskapet Filmfest Trondheim AS, som er et datterselskap av Trondheim Kino AS. Trondheim Kino er 100 prosent eid av Trondheim kommune, som tok initiativ til filmfestivalen høsten 2003. Kosmorama Trondheim internasjonale filmfestival ble etablert i 2004 og arrangert for første gang 12. – 17. april 2005. Festivalen skal styrke filmmiljøet og filmen i Midt-Norge, samt bidra til nyskaping i skjæringspunktet mellom kultur og næring. I tillegg til å være en publikumsfestival, skal Kosmorama tilby besøkende spennende filmfaglig innhold.
Kosmoramas styre
Jens-Christian Hørløck (styreleder), Arild Kalkvik, Miriam Nordbotten Haugan, Marte Løvik og Jan-Eilert Nilsen.
Profil
Kosmorama er en internasjonal filmfestival, og skal gi publikum film fra hele verden. Gjennom et mangfoldig program med film fra hele verden ønsker Kosmorama å gi publikum muligheten til å se verden fra flere perspektiver. Kosmorama viser årlig om lag 80 internasjonale, nasjonale og regionale filmer i festivaluka.
Festivalen ønsker å tilby kvalitetsfilm som ofte ellers ikke er å se på norske storskjermer, i tillegg til førpremierer på storfilmer og annet. Programmet skal inneholde filmer med stor variasjon i sjanger og tematikk: fra hardtslående dokumentarer om skyggesider av samfunnet til hjertevarm feelgood som minner oss på alt det gode i verden. Felles for filmene er at de engasjerer og gir opplevelser som varer.
Kosmorama har et konkurranseprogram som retter seg mot nye, spennende regissørstemmer: New Directors. En jury kårer en vinner blant filmene som er plukket ut til konkurranseprogrammet. Under hele festivalen har også publikum mulighet til å avgi stemmer til filmene i New Directors, og filmen som kommer best ut etter festivalens siste dag vinner publikumsprisen.
Prisutdelinger
Siden 2012 har festivalen delt ut prisen New Directors Award i form av en juryert pris og en publikumspris til debuterende filmskapere fra hele verden. Prisen erstattet Kosmoramas debutantpris som sammen med Kosmoramas hovedpris var festivalens internasjonale priser de første årene.
I 2018 overtok Kosmorama utdelingen av Edith Carlmar-prisen etter at Femmina Internasjonale Filmfestival ble lagt ned. Prisen deles ut kvinner i filmbransjen som har vist «integritet, uredd evne til nytenkning og vilje til å bryte grenser».
Kanonprisen
Kosmorama har siden starten delt ut Kanonprisen, den nasjonale filmbransjens prisutdeling. Samtlige norske kinofilmer fra forrige år er nominert til Kanonprisen i kategorier som beste produsent, beste lyddesign, beste foto, beste musikk, beste manus, beste hovedrolle og birolle, beste klipp og beste regissør. Vinnerne er stemt frem av medlemmene i de forskjellige fagforbundene knyttet til den norske filmbransjen. I motsetning til bl.a Amandaprisen er det kun filmer fra forrige filmår som er nominert og kan vinne prisen, slik som i Academy Awards. Kanonprisen 2013 ble da for eksempel delt ut på Kosmorama 2014.
Kosmorama 2005
Vinnere: For vinnere Kanonprisen, se Kanonprisen 2004
Kosmorama 2006
Vinnere:
Stuorrajátkkis
Stuorrajátkkis (kvensk: Jatka) er ei øy i Porsanger kommune i Troms og Finnmark. Stuorrajátkkis er ei av mange små øyer og holmer i den innerste delen av Porsangerfjorden.
Kosmorama
Kosmorama 2006
Vinnere fra kuratorprogrammene: For vinnere Kanonprisen, se Kanonprisen 2005
Kosmorama 2007
Vinnere: Kosmonaut: For vinnere Kanonprisen, se Kanonprisen 2006
Ravil Geniatulin
Ravil Faritovitsj Geniatulin (russisk: Равиль Фаритович Гениатулин) (født 20. desember 1955) er guvernør i det russiske føderasjonssubjektet Zabajkalskij kraj. Han har fikk stillingen da Zabajkalskij kraj ble opprettet 1. mars 2008, og var før det guvernør i dens forløper, Tsjita oblast, et verv han inntok 1. februar 1996. Han har vært medlem av det russiske føderasjonsrådet siden 1996. I 2004 ble Geniatulin gjenvalgt med mer enn 60 prosent av stemmene.
Kosmorama
Kosmorama 2008
Vinnere: For vinnere Kanonprisen, se Kanonprisen 2007
Kosmorama 2009
Vinnere: For vinnere Kanonprisen, se Kanonprisen 2008
Kosmorama 2010
Vinnere: For vinnere Kanonprisen, se Kanonprisen 2009
Kosmorama 2011
Vinnere: For vinnere Kanonprisen, se Kanonprisen 2010
Kosmorama 2012
Vinnere: For vinnere Kanonprisen, se Kanonprisen 2011
Kosmorama 2013
Vinnere: For vinnere Kanonprisen, se Kanonprisen 2012
Kosmorama 2015
Vinnere: For vinnere Kanonprisen, se Kanonprisen 2014
Kosmorama 2016
Vinnere: For vinnere Kanonprisen, se Kanonprisen 2015
Kosmorama 2017
Vinnere: For vinnere Kanonprisen, se Kanonprisen 2016
Kosmorama 2018
Vinnere: For vinnere Kanonprisen, se Kanonprisen 2017
Kosmorama 2019
Vinnere: For vinnere Kanonprisen, se Kanonprisen 2018
Kosmorama 2020
Vinnere: For vinnere Kanonprisen, se Kanonprisen 2019
Kosmorama 2021
Vinnere: Kanonprisen 2020 ble ikke avholdt på grunn av pandemien.
Kosmorama 2022
Vinnere: Kanonprisen 2021 ble ikke avholdt på grunn av pandemien.
Jerome Karle
Jerome Karle (født 14. februar 1918 i New York City, New York, død 6. juni 2013 i Annandale) var en amerikansk kjemiker. Sammen med Herbert A. Hauptman ble han tildelt Nobelprisen i kjemi i 1985, for deres avgjørende innsatser ved utviklingen av direkte metoder for bestemmelsen av krystallstrukturer.
Hauptman og Karle utviklet effektive matematiske metoder for å bestemme molekylstrukturer utgående fra blant  annet røntgenkrystallografiske målinger.
HIFK
HIFK eller Idrottsföreningen Kamraterna, Helsingfors r.f. (stiftet i 1897) er et finsk idrettslag fra hovedstaden Helsingfors. HIFK har for tiden avdelinger for bandy, bowling, fotball, friidrett, håndball, innebandy og ishockey.
Colombia under Sommer-OL 1992
Colombia under Sommer-OL 1992. Førtini sportsutøvere, førtiseks menn og tre kvinner fra Colombia deltok i elleve sporter under Sommer-OL 1992 i Barcelona. De kom på delt 54.-plass med en bronsemedalje.
HIFK
Historikk
Idrettslaget ble stiftet i 1897 på initiativ fra Georges Doubitsky og hans venner i Kruununhaka, Helsingfors, og har aktivt deltatt i etableringen av flere idrettsforbund og har fostret mange toppidrettsutøvere.
Fotball
Fotballaget har vunnet det finske mesterskapet sju ganger, den første i 1930 og den siste i 1961. I 2008 spilte klubben i den finske 2. divisjon etter å ha rykket opp to sesonger på rad.
Ishockey
Ishockeylaget har vært finsk mester sesongene 1968/1969, 1969/1970, 1973/1974, 1979/1980, 1982/1983, 1997/1998 og 2010/2011. Hjemmekampene spilles i Helsingfors Ishall, med en kapasitet på 8 200 tilskuere.
Finske mestere i bandy
15 mesterskap
Finske mestere i fotball
7 mesterskap
Finske mestere i ishockey
6 mesterskap
The Ice Storm
The Ice Storm er en amerikansk dramafilm fra 1997, regissert av Ang Lee og basert på boken med samme navn av Rick Moody fra 1994. Filmen følger to familier under en Thanksgiving-helg i 1973; den forteller hvordan utroskap og sexnysgjerrige barn ødelegger fasaden de har bygget opp. Ensemblet består av Kevin Kline, Joan Allen, Tobey Maguire, Christina Ricci, Elijah Wood og Sigourney Weaver. Sistnevnte vant en BAFTA-pris for beste kvinnelige birolle for skildringen sin. Filmen fikk god kritikk, men ble ingen suksess på kino.
Handlingsreferat
Fredag ​​kveld etter Thanksgiving har Ben og Elena en krangel, når hun får vite om hans affære med Janey. Men de fortsetter planene deres om å delta på en fest i nabolaget. Denne sammenkomsten viser seg å være et "nøkkel-fest" hvor ektepar bytter seksuelle partnere når alle kvinnene skal velge andre ektemenns nøkkel fra en bolle. Jim og Janey er også til stede.
Strategisk allianse
En strategisk allianse er et samarbeid mellom to eller flere parter. Samarbeidet kan ta form som uformelle og formelle samarbeidsavtaler, fellesforetak og felles eierskap.
En kjent motivasjon for etablering av strategiske allianser er tilgang på ressurser som bedriften ikke kan anskaffe i et åpent marked. I tillegg kan strategiske allianser være et godt alternativ til koordinering av aktiviteter mellom foretak i felles prosjekter.
Strategiske allianser vokser i popularitet, og studier fra det amerikanske markedet har antydet at antallet strategiske allianser har vokst med 25 prosent årlig de siste årene.
Til tross for at fordelene med strategiske allianser er udiskutable, viser det seg at mange allianser feiler, og en feilrate i området 40 til 60 prosent er funnet. Typiske årsaker kan være kommunikasjonsproblemer, frykt for å dele kritiske ressurser, misforståelser og grådighet.
Referanser
Unternehmensverbindung
Jack Bjerkvik
Jack Bjerkvik (1949–) er en norsk politiker (H) og bedriftsrådgiver.
Han vokste opp i Svolvær. Mens han gikk realskolen og gymnaset hadde han lederverv i elevråd, russestyre og Unge Høyre. Han begynte så å studere psykologi ved Universitetet i Oslo, men fikk i 1972, 22 år gammel, stillingen som fylkessekretær i Nordland Høyre. Han representerte også fylkessekretærene i Høyres sentralstyre.
Bjerkvik var medlem av Bodø bystyre 1975–1979 (se Bodø Høyre).
I 1982 flyttet han til Bergen, der han ble ansatt som fylkessekretær i Hordaland Høyre. Han fratrådte i 1988 og etablerte sin egen konsulentvirksomhet. Han ble pensjonist i 2013.
Bjerkvik har vært styreformann i Bergen Golfklubb.
Milano–Sanremo 2015
Milano–Sanremo 2015 er den 106. utgaven av klassiker-monumentet Milano–Sanremo. Rittet blie arrangert over 293 km søndag 22. mars. Det er det fjerde arrangementet på UCI WorldTour 2015, og det første endagsrittet. Rittet ble vunnet av tyske John Degenkolb. Tre nordmenn deltok i rittet. Fjorårsvinner Alexander Kristoff ble nummer to, mens Edvald Boasson Hagen ble nummer 10 og Lars Petter Nordhaug ble nummer 105.
Morderen som forsvant
Morderen som forsvant er en episode fra 1995 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002. Episoden ble opprinnelig innspilt i 1981.
Episoden ble første gang sendt den 29. desember 1995.
Theodoros Kolokotronis
Theodoros Kolokotronis (født 1770 i Ramavouni i Messenia, død 1843) var en gresk general i den greske selvstendighetskrigen mot Det osmanske rike. Kolokotroneoi ble født inn i en mektig og høyt respektert familie fra Arcadia i det 18. århundre. Deres legende om stolthet og ulydighet er blitt minnet i en kjent gresk folkevise som har overlevd helt frem til dags dato fra denne tiden.
Morderen som forsvant
Handling
Dette er en Fleksnes fra en seriøs side. Han har alltid vært interessert i kultur og er blant annet en flittig bokleser, men ikke alle bøker har en slutt. Idet han er i ferd med å fullføre en spennende kriminalroman, oppdager han at den siste siden mangler.
Theodoros Kolokotronis
Hans far, Konstantin Kolokotronis, deltok i et væpnet opprør som ble støttet av Katarina den store av Russland, da han ble drept i et oppdrag sammen med to av sine brødre George og Harry. Theodoros sluttet seg til rekkene av de peloponnesiske gerilja-bandene og han viste seg dyktig. For i en alder av femten år var han allerede gjort til leder for sin egen gerilja-gruppe. Han hadde også en kort periode der han tjenestegjorde på havet og fra 1805 og utover tok han tjeneste på en rekke forskjellige skip innen den russiske flåten under de russisk-tyrkiske krigene.
Morderen som forsvant
Handling
Dette er Fleksnes-episoden som «forsvant». I 1981 ble det i alt produsert 12 episoder. En av disse episodene ble aldri vist på TV ettersom originalbåndene ved en feiltagelse ble slettet før redigeringen var påbegynt. Det eneste som fortsatt var intakt, var noen VHS-kassetter. Det er fra dette arbeidsmaterialet at episoden nå har gjenoppstått og har blitt redigert til en ferdig Fleksnes-episode som først ble vist på TV i 1995.
Theodoros Kolokotronis
Kolokotronis hadde gjennom årene skaffet seg flere politiske fiender innen den provisoriske regjeringen i Hellas som da var ledet av Petrobey Mavromichalis som fikk ham fengslet, blant annet for oppvigleri og som motstander av de greske myndigheter. Kolokotronis ble løslatt da en egyptisk hær under kommando av Ibrahim Pasha invaderte Morea som da var en liten del av Hellas.
Etter krigen ble Kolokotronis en sterk tilhenger av grev Ioannis Kapodistrias, som var en talsmann for en gresk handels-allianse med Russland. På slutten av sitt liv hadde Kolokotronis lært seg å skrive og lese for å kunne fullføre sine dagbøker og memoarer. Disse memoraene har vært en flerårig favoritt blant befolkningen i Hellas og bøkene hans har flere ganger blitt oversatt til flere andre språk, blant annet engelsk.
Kolokotronis ble etter sin død hedret med mange gatenavn. Veldig mange av disse gatenavnene finnes nesten i hver storby. Kolokotronis sitt portrett ble blant annet avbildet på forsiden av den greske 5000 drakmer-seddelen i perioden 1984 til 2001.
Agino-Burjatsk
Agino-Burjatsk (russisk: Аги́нский-Буря́тский автоно́мный о́круг) var tidligere et føderasjonssubjekt i Russland (som en autonom region i Tsjita oblast). Den 1. mars 2008 ble det slått sammen med Tsjita oblast til det nye føderasjonssubjektet Zabajkalskij kraj. Agino-Burjatsk hadde et areal på 19 312,3 km² og en befolkning på 72 213 (2002). Det administrative senter var Aginskoje (befolkning. ~10,000).
Mámmal
Mámmal (kvensk: Maamela) er ei øy i Porsanger kommune i Troms og Finnmark. Mámmal er ei av mange små øyer og holmer i den innerste delen av Porsangerfjorden.
Agino-Burjatsk
Etniske grupper
Selv om befolkningen i Aga Burjatia (ved folketellingen i 2002) identifiserte seg selv med 54 forskjellige etniske grupper, anses de fleste av dem dog å være burjater (45 149 tilsvarende 62,5 %) eller etnisk russisk (25 366 tilsvarende 35,1 %), Tatarene som kun utgjør 390 (0,5 %) er den tredje største befolkningsgruppen i regionen.
Biologisk medisin
Biologisk medisin er en samlebetegnelse på en rekke naturlige behandlingsformer som styrker kroppens selvhelbredende funksjoner. Vanlige behandlingsmetoder innen biologisk medisin er faste, ulike former for vegetarisk kosthold, vitamin- og mineralerterapi, naturmidler og naturlegemidler, fysikalsk terapi som akupunktur, refleksologi (som fotsoneterapi), hydroterapi og massasje, fysisk aktivitet, samt avspenningsteknikker og psykoterapi.
En av banebryterne for komplementær medisin i Norden, Olov Lindahl (1919-91), professor i ortopedisk kirurgi ved Linköpings universitet, definerte biologisk medisin i sin bok Reseptfri helse som "den medisinske filosofi som mener at all sykepleie skal rette seg mot sykdommenes årsaker". Det vil si at hovedfokus ikke rettes mot å behandle enkelt symptomer, men å fremme legning av organismen som helhet. Biologisk medisin anvendes i forebyggende hensikt, ved behandling av tidlige sykdomsstadier og ved mange kroniske sykdommer.
Årsaksrettet behandling
Ifølge all moderne medisinsk tenkning ligger to hovedårsaker til grunn for sykdom eller manglende helse, nemlig arv og miljø. Miljøfaktorer er kosthold, fysisk miljø og psykisk miljø. Å sikre at kostholdet er næringsrikt og fritt for forurensninger, er grunnleggende innen biologisk medisin. Det samme gjelder for vann og luft.
Dette grunnleggende syn på sykdommenes årsaker aksepteres i teorien både av biologisk medisin og skolemedisin. Det er imidlertid stor forskjell i praksis. De som praktiserer biologisk medisin, tillemper disse prinsipper i sine forsøk på å helbrede og forebygge. Også de som legger vekt på forebyggende medisin innen skolemedisin, vektlegger dette, men deres anbefalinger blir av ulike grunner ofte ikke tilstrekkelig prioritert i praksis: "Skolemedisinen konsentrerer seg hovedsakelig om å behandle sykdom som allerede er brutt ut, ved å manipulere symptomene - ikke årsakene - hovedsakelig på to måter: med legemidler og operasjoner. Disse metodene kan i og for seg være bra nok, men angriper ikke årsakene som ligger til grunn".
Innen biologisk medisin betraktes sykdomssymptomer i mange tilfeller som et uttrykk for organismens forsøk på å overvinne sykdom og opprettholde liv. Hvis disse reaksjonene ikke utgjør en alvorlig fare for individet, er det behandlerens oppgave å støtte dem. Dersom symptomene undertrykkes gjennom symptomatisk behandling, vil dette kunne være uheldig på lengre sikt. Likeledes anses det innen biologisk medisin som 'ubiologisk' å anvende legemidler som er giftige, gir bivirkninger ved normal dosering eller som kun påvirker visse sykdomssymptomer. I livstruende og akutte tilfeller kan det imidlertid være påkrevd å anvende slike legemidler. Det gjelder å finne en balanse mellom skånende og styrkende behandling.
De preparatene og behandlingsmetodene som anvendes innen biologisk medisin, har gjerne milde og langsomtvirkende effekter. Preparatene som anvendes, er i hovedsak fremstilt av stoffer av biologisk opprinnelse.
Hjernen og psykologiske faktorer påvirker og blir påvirket av alle fysiologiske prosesser og derfor også av sykdomsprosesser. Et eget fagfelt har vokst fram for å studere slike fenomener – psykonevroimmunologi. Ulike former for avspenningsbehandling og psykoterapi utgjør derfor også en del av biologisk medisin.
Utdanning
I Norge har Tunsberg Medisinske Skole en 3-årig utdanning i Biopati.
Laurie Cunningham
Laurence Paul «Laurie» Cunningham (født 8. mars 1956 i London, død 15. juli 1989 i Madrid) var en engelsk fotballspiller på landslagsnivå.
Han spilte for klubbene Leyton Orient FC, West Bromwich Albion FC, Real Madrid, Manchester United FC (på lån), Sporting de Gijón, Olympique de Marseille, Leicester City FC, Rayo Vallecano, R. Charleroi SC og Wimbledon FC.
I Real Madrid oppnådde han to landemerker. Han var første engelske spiller i klubben og første svarte spiller i klubben.
Cunningham ble drept i en bilulykke i Madrid i en alder av 33, den 15. juli 1989.
Ivar
Ivar er et mannsnavn med norrøn opprinnelse. Navnet er i dag vanlig i Norge, Sverige og Estland. Formene Aivars og Ivars er vanlige i Latvia, og Ívar er vanlig på Island.
Etymologi
Ivar har opprinnelse i det norrøne navnet Ívarr. Dette navnet har usikker opprinnelse. Det kan være:
Den gammeldanske formen av navnet var Iwar, og den gammelsvenske Ivar.
Ivor er en britisk form av navnet. Evander og Iomhar er skotske former, og Íomhar en irsk form. Andre former er islandske og færøyske Ívar, finske Iivari, latviske og litauiske Aivars, latviske Ivars og litauiske Aivars.
Navnet Ivar har gitt opphav til de svenske etternavnene Ivarsson og Ivarson.
Utbredelse
Navnet er kjent brukt i tre runeinnskrifter fra vikingtiden, som (iuar). Dette er ganske få tilfeller, så navnet var derfor antakelig ikke blant de vanligste navnene i Norden på den tiden. Ivar var et vanlig navn i Norge i middelalderen. Over 270 forskjellige personer med navnet er nevnt i Regesta Norvegica. Ivar var også populært på begynnelsen av 1600-tallet, spesielt i Oppland, Møre og Romsdal, Trøndelag, Sogn og Fjordane. I nyere tid var navnet mest populært på første halvdel av 1900-tallet, spesielt i Oppland.
Formen Iver er kjent i Danmark fra før 1920, og har vært mest brukt i Jylland. I Norge var Iver mest brukt på slutten av 1800-tallet, spesielt på Østlandet, og igjen på begynnelsen av 2000-tallet.
Ivar og relaterte navn har navnedag i flere land i Norden og Baltikum.
Kjente personer med navnet
Personene i listen er ordnet kronologisk etter fødselsår.
16. serierunde i Adeccoligaen 2007
16. serierunde i Adeccoligaen 2007 startet som en full runde den 29. juli med åtte kamper den som alle startet klokken 18.00.
Georgios Papanikolaou
Georgios Papanikolaou (gresk: Γεώργιος Παπανικολάου; født 13. mai 1883 i Kymi på øya Evvia, død 19. februar 1962) var en gresk lege og pioner innen cytologi og til å finne metoder for å tidlig kunne drive med gjenkjenning av ondartede kreftsvulster før de utvikler seg alt for mye. Han er mest kjent for å ha utviklet den såkalte Pap-testen.
Han studerte ved Universitetet i Athen, der han tok den medisinske embedseksamen i 1904. Seks år senere mottok han sin doktorgrad fra Universitetet i München, Tyskland etter at han også hadde jobbet en tid ved universitetene i Jena og i Freiburg. I 1913 emigrerte han til USA for å kunne jobbe i avdelingen for patologi i New York Hospital og Instituttet for anatomi ved Weill Medical College ved Cornell University. Der studerte han blant annet livmorkreft og best mulig behandling av dette. Mye av hans daværende arbeid ble ikke anerkjent for publisering før mye senere. Hans forskning ble også møtt med mye skepsis og motstand fra hele det vitenskapelige samfunnet.
I 1961 flyttet han til Miami for å utvikle Papanicolaou Cancer Research Institute ved University of Miami, men han døde i februar 1962 før dette instituttet fikk åpnet. Dr. Papanicolaou var mottaker av en Albert Lasker Award for sin klinisk medisinske forskning i 1950. Papanikolaou sitt portrett ble avbildet på forsiden av den greske 10 000 drakmer-seddelen mellom 1995 og 2001 før denne myntenheten ble erstattet med EUs myntenhet euro.
Det faktum at ondartede celler kunne sees under mikroskopet ble først påpekt i en bok om diverse sykdommer i lungene som ble utgitt så tidlig som i 1843. Denne boken ble skrevet av Walter Hayle Walshe (1812–1892). Han var professor og lege ved University College Hospital i London.
I 1923, fortalte Dr. Papanikolaou til et vantro publikum av leger og forskere om teknikken med å samle sammen rusk fra slimhinnen i skjeden og smøre det på et lysbilde for å ta en mikroskopisk undersøkelse var en metode for å kunne identifisere livmorhalskreft på et tidlig stadium. Det samme året hadde Papanikolaou også foretatt diverse studier av vaginal væske hos kvinner, i håp om å observere celleforandringer i løpet av en kvinnes menstruasjonssyklus. I kvinnelige marsvin, hadde Papanicolaou allerede lagt merke en spesiell transformasjon av cellene i løpet av en måned, og dette fenomenet ønsket han å få bekreftet i menneskelige kvinner.
Hedvig Lien
Hedvig Lien (født 14. februar 1977) er en norsk animatør og filmskaper fra Gol i Hallingdal. Utdannet ved Kent Institute Of Art and Design, Rochester, (1996–1997) og Edinburgh College of Art, (1997–2000). Studerte grafisk design ved Noroff (2020-2022).
Hun arbeidet i animasjonsbransjen i London fra 2000 til 2003, blant annet på filmene Spirit – Hingsten fra Cimarron (Dreamworks, 2002) og The Cunning Little Vixen (High Eagle, 2003). Hennes animerte kortfilm Ridder (2008) har blitt vist på filmfestivaler over hele verden og vunnet flere priser, blant annet «Best animation» ved Buffalo Niagara Film Festival i 2009. På norske kinoer ble "Ridder" vist som forfilm til Kung Fu Panda (2008).
Markos Vamvakaris
Markos Vamvakaris (gresk: Μάρκος Βαμβακάρης; født 10. mai 1905 i Ano Khora på Syros, død 8. februar 1972) var en rembetikomusiker og forfatter.
Vamvakaris lærte å spille instrumenter i tenårene og han spilte inn sin første plate i 1932 som fikk navnen Na 'rkhosouna re manga mou (Να' ρχόσουνα ρε μάγκα μου).
Etter frigjøringen av Hellas fra okkupasjonen av Nazi-Tyskland i 1945 var det vanskelige tider for musikere. Vamvakaris' type musikk ble ikke lenger regnet som moteriktig. Han ble også hardt rammet av kraftig leddgikt i hendene, noe som gjorde det vanskelig for ham å spille på instrumentene sine. Den nedgangen i hans musikk varte helt frem til tidlig på 1960-tallet da han fikk en liten oppsving i musikksalget sitt.
Ralph Myerz and the Jack Herren Band
Ralph Myerz and the Jack Herren Band er et norsk electronicaband. Gruppen ble dannet i 1997 av Erlend «Ralph Myerz» Sellevold som spurte Thomas Lønnheim og Tarjei Strøm om å være med på én konsert i regi av Mikal Telle. Deres første konsert på "Den Elleville Festen" var en suksess og bandet ble booket til flere konserter, og bestemte seg derfor å fortsette sammen som et band.
I 2002 signerte Ralph Myerz en kontrakt med det amerikanske plateselskapet Emperor Norton Records, og de lanserte A Special EP. Albumet A Special Album fulgte ett år senere. Det inneholdt blant annet sporene «Casino» og «Think Twice», som begge ble slagere i klubber rundt omkring i Europa, og kommersielt i Norge, og gikk rett inn på 2.-plass på VG-lista topp 20. For albumet vant de Alarmprisen 2004 i klassen elektronika. I løpet av turneene der de promoterte albumet, slo gitarist Mads Berven seg sammen med dem på liveshows.
I 2004 kom albumet Your New Best Friends, og ble godt mottatt av kritikere i Europa. Blader som Mixmag, Djmag og Sunday Times lovpriste det nye albumet som «Downtempo Heaven». Nok en gang ga albumet de en Alarmpris i klassen elektronika, denne gang under Alarmprisen 2005. Liveshowene deres fikk et stort rykte på seg både i Norge og resten av Europa om at de kombinerte diverse slaginstrumenter og pyroteknikk. Bandets medlemmer har uttalt i mange intervjuer at de er fans av rockegruppen KISS, og at dette har hatt stor innvirkning på liveshowene deres. Navnet til bandet er tatt fra B-filmregissøren Russ Meyer, og Jack Herren er en fiktiv kameramann.
I juni 2006 utkom singelen «Kill the DJ». Låten er hentet fra albumet Sharp Knives & Loaded Guns som kom ut i september 2006. Låten «The Teacher» fra samme album (en tolkning av The Kids' «Forelska i Lærer'n») er å finne på radiokanalen «Radio Broker» i actionspillet Grand Theft Auto IV. Bandet hadde da signert med nå oppløste EMI Records.
Ralph Myerz begynte i 2009 å fokusere mer på en solokarriere. Hans tredje soloalbum fikk i 2013 Spellemannprisen for beste album i klassen elektronika.
Mer bakgrunnshistorie om Ralph Myerz, bandet og musikkmiljøet i Bergen finnes i dokumentaren Northern Lights.
Bandet ble oppløst i 2019 av grunnleggeren Ralph Myerz.
Greenwich-observatoriet
Greenwich-observatoriet, formelt Royal Observatory Greenwich (ROG), «Det kongelige observatorium», kjent som Old Royal Observatory fra 1957 til 1998 da det virksomme kongelige observatorium (RO) flyttet fra Greenwich til Herstmonceux i East Sussex. Det er som navnet indikerer et observatorium beliggende på en høyde i Greenwich Park med utsyn over elven Themsen. Det spilte en stor rolle i historien til astronomien og navigasjonen, og er best kjent som lokaliseringen av nullmeridianen, og ga derav sitt navn til Greenwich Mean Time (GMT), den tidssonen som (under betegnelsen vesteuropeisk tid) anvendes i Storbritannia og Irland på vinteren. Observatoriet har Den internasjonale astronomiske unions kode 000 for observatorier, den første på listen. Observatoriet, Det nasjonale maritime museum, Queen's House, og det historiske skipet «Cutty Sark» er kollektivt underlagt Royal Museums Greenwich.
Observatoriet ble bestilt i 1675 av kong Karl II og grunnsteinen ble langt ned den 10. august samme år. Stedet ble valgt av arkitekten Christopher Wren. På samme tid opprettet kongen også posisjonen Astronomer Royal, «kongelig astronom», som direktør ved observatoriet og for å «gi ham selv dem mest nøyaktige omsorg og aktsomhet for å beriktige tabellene til himmelens bevegelser og plasseringen av fiksstjernene for sådan å finne ut den så lenge ønskede lengdegrad av stedene for å perfeksjonere navigasjonens kunst.» John Flamsteed ble den første utnevnte kongelige astronom. Bygningen, bygget av Wren, ble ferdigstilt sommeren 1676. Bygningen ble i begynnelsen ofte referert til som «Flamsteed House» grunnet dens første beboer. Det var den første bygningen i Storbritannia som utelukkende var oppført for et vitenskapelig formål.
Salman Khan (pedagog)
Salman Amin «Sal» Khan (bengali: সলমান খ়ান; født 11. oktober 1976 i Metairie i Louisiana) er en pedagog og entreprenør fra USA med bakgrunn fra finansbransjen. Han er kjent for å ha etablert nettstedet Khan Academy. Det amerikanske tidsskriftet Time satte i 2012 Khan på sin liste over verdens 100 mest innflytelsesrike personer i verden.
Bakgrunn
Khan ble født i Metairie i Louisiana. Faren er fra Barisal i Bangladesh og moren var fra Kolkata i India. Han vokste opp og ble oppdratt av sin mor i New Orleans, hun hadde flere ulike jobber. Khan gikk på offentlige skoler.
Khan har fire universitetsgrader: BS i matematikk, BS i elektronikk og datavitenskap, MS i elektronikk og datavitenskap fra Massachusetts Institute of Technology og MBA fra Harvard Business School.
Khan og Khan Academy ble i 2019 tildelt Fyrstinnen av Asturias' pris for internasjonalt samarbeid.
Han er gift med Umaima Marvi, hun er lege.
Han mottok den indiske utmerkelsen Padma Shri for sitt virke i 2016.
Hummersuppe
Hummersuppe er en type suppe der hovedingrediensen er nettopp hummer. Hummersuppe er en tidkrevende rett, men i gjengjeld regnes den som en meget god rett. Det som gir den karakteristiske hummersmaken, er at skallet, hodet, innmat o.l blir kokt lenge sammen diverse grønnsaker i en gryte. Etter dette blir kraften som har kommet ut av skall, hode o.l. silt nøye. Deretter kan man tilsette diverse andre ingredienser, alt avhengig av ønske.
Wimbledon-turneringen 1971
Wimbledon-turneringen 1971
David Mair
David Mair er navnet til flere personer:
Khwāja Āfāq
Afaq Khoja ligger begravet i Abakh Khoja-mausoleet utenfor Kashgar. Mausoleet regnes som det helligste stedet i Xinjiangprovinsen for muslimer.
Tyskland under Vinter-OL 1952
Tyskland under Vinter-OL 1952. Femtitre sportsutøvere fra Tyskland, førtien menn og tolv kvinner, deltok i åtte sporter under Vinter-OL 1952 i Oslo. De deltok i alpint, bobsleigh, langrenn, kunstløp, skihopping, skøyter, ishockey og kombinert. Tyskland, som ikke fikk lov å delta i forrige OL 1948 i St. Moritz på grunn av sin rolle i andre verdenskrig, kom på fjerdeplass med tre gull-, to sølv, og to bronsemedaljer. Langrennsløperen Helmut Böck var Tysklands flaggbærer under åpningsseremonien.
Carl August Veigård
Carl August Veigård (født 15. april 1927, død 21. november 2018 ) har vært både leder og bystyrerepresentant for Bodø Høyre.
Thorstein Diesen
Halvor Thorstein Romdal Diesen (født 7. desember 1862 i Christiania, død 4. september 1925 ved Larkollen) var en norsk jurist, journalist og avisredaktør.
Etter oppvekst i Enerhaugen tok han examen artium 1881 og ble cand.jur. 1886. Etter en tid i avisen Fædrelandet var han dommerfullmektig i Voss og Hardanger 1886-90, redaktør i Bergens Aftenblad 1891-98, inntil han av Emil Stang ble engasjert som sekretær for Høyre i 1899.
Han gikk til Aftenposten som politisk redaktør 1899-1900. I 1901 begynte han som sakfører i Kristiania, og ble advokat i 1904. Han drev også egen avis - Akersposten - fram til 1908. Da ble han nok en gang politisk redaktør i Aftenposten. Han var avisens redaktør 1913-1925 etter Amandus Schibsted, fra 1920 sammen med Frøis Frøisland. Fra 1915 var han formann i skolestyret. Diesen ble gjenvalgt i flere perioder til han i 1922 ikke ville mer.
Han var far til journalist Einar Diesen og oversatte verker fra fransk.
Terje Knudsen
Terje Knudsen (født 6. mars 1942 i Bergen, død 20. november 2017 i Bergen) var en norsk politiker. Han ble valgt inn på Stortinget for Fremskrittspartiet i 1997, og satt der frem til 2001. Han gikk imidlertid ut av FrP i 2001 etter den interne striden mellom partiledelsen og en gruppe med Vidar Kleppe i spissen. Han satt som uavhengig representant ut perioden på Stortinget.
Knudsen har i flere år vært lokalpolitiker i Bergen og Hordaland, både som Høyre-politiker på 1980-tallet, og som FrP-representant på 1990-tallet.
Muting
Muting er en juridisk term, der en aktør er sikret rett forbundet med en jordisk-økonomisk ressurs. Det stammer fra det gammeltyske muoton (forlange, begjære) som ga det tyske verb muten; «søke om å få inntekt av noe». Metallet wismut er avledet av mutinger gjort på områder der man gjorde kloke (engelsk wise) funn av drivverdige bergarter. Lovverket definerer hva som kan mutes (mutbare og ikke-mutbare mineraler), og de vilkår som dertil knyttes. Definisjonen på mutbart mineral har i hovedsak vært at det består av metall som har en egenvekt på over 5 samt titan og arsen. Ikke mutbare mineraler tilhører grunneier og for disse gjelder ikke bergfriheten. Diamanter og industrimineraler som kalk, kvarts, olivin og nefelin har ikke vært omfattet av bergfriheten. Minerallovutvalget (NOU 1996: 11) foreslo å utvide bergfriheten i Norge til å omfatte flere mineraler.
Ifølge bergverksordningen av 1539, var alt berg i Norge eid av kongen (den gang Christian III). For å oppmuntre til leting (skjerping) etter drivverdige forekomster, ble det gitt fri leterett til alle: «Bergfriheten» lot alle norske og utenlandske å lete på norsk grunn, uansett eierskap, etter metall og mineral. Det såkalte bergregalet (hentet fra tysk rett) innebar at kongen hadde eiendomsrett til metaller og malmer i berget. For å sikre at verdifulle forekomster ble funnet og satt i drift, slik at kongen kunne få inntekt av gruvedriften, ble det innført fri leterett etter metaller og malmer. I moderne tid følger bergfriheten i Norge av bergverksloven av 1972. Den som først fant noe, måtte først mute oppdagelsen (registrere funnet), og sikret seg derved førsterett til videre undersøkelser, samt utvinning.
Kong Christian IV videreførte i 1644 mutings-ordningen, bortsett fra at videre utvinning i utgangspunktet var forbeholdt Kongen, som i sin tur kunne gi rett til utvinning gjennom konsesjon. I 1812 kom loven om Berganordning, som fortsatte enhvers rett til å mute. Bergverksloven av 1842 fjernet prinsippet om «bergfrihet» (fri rett til leting) og skjerping krevde heretter at man hadde tillatelse (formulert i et mutingsbrev) fra bergmester eller lensmann.
Muteren hadde, gjennom tillatelsen, også rett til å drive prøvedrift i mutingsområdet. Eventuelle funn måtte registreres i form av begjært muting som ga innehaveren av mutingsbrevet en viss rett til videre utvinning. Det aktuelle området kalles utmål, og gir muteren opptil sju år på å gjøre utmålet drivverdig.
Ett eksempel på muting, er Ole Tobias Olsen, jordeier i Dunderlandsdalen, som oppdaget visse forekomster. De såkalte «Ole Tobias Olsen»s mutinger ble i ettertid solgt og utvinnet av Rana Gruber.
Fylkesvei 641 (Rogaland)
Fylkesvei 641 (Fv641) i Rogaland gikk mellom Soleng og Bratthetland i Hjelmeland kommune. Veien var 824 meter lang.
2019 ble veien del av fylkesvei 4676.
Brita Collett Paus
Brita Lucie Collett Paus (født som Brita Lucie Collett 3. juli 1917 på Salsbruket i Kolvereid kommune (nå Nærøy kommune) i Namdalen, død 28. juni 1998 i Oslo) var en norsk humanitær leder, kjent som grunnlegger av Fransiskushjelpen.
Bakgrunn
Brita Lucie Collett var datter av ingeniør og brukseier Axel Collett (1880–1968) og Lucie Trozelli Krefting (1896–1988). Hennes oldefar var John Collett på Buskerud hovedgård. Hun var født i Namdalen, men flyttet tidlig derfra, først til Lillehammer som elev ved Hammerseng pensjonatskole, hvor hun tok middelskoleeksamen 1931, så til Frankrike for videre utdannelse frem til 1935.
To år senere giftet hun seg med legen Bernhard Paus og valgte barn fremfor studier. I sitt 60-årige samliv flyttet paret 30 ganger, og det ble også perioder som alenemor under ektemannens oppdrag utenlands. Barneflokken vokste til seks barn.
Humanitært arbeid
Hun konverterte til katolisismen i 1950 og fikk sitt kirkelige tilhold i St. Hallvard katolske menighet i Oslo. De sosiale problemer var særlig synlige i strøket omkring kirken, som den gang lå i Urtegata på Grønland. Offentlig hjemmehjelpsordning fantes ikke, og ressurser ut over vanlig menighetsarbeid var små. Sammen med Ingrid Arnesen og Gerta Klepper, og i samarbeid med fransiskanerne i St. Hallvard kloster, tok Brita Paus saken i egen hånd og begynte med frivillig, gratis hjelp og besøk i hjemmene.
Hun stiftet Fransiskushjelpen i 1956 sammen med den katolske pater Johan Castricum. Virksomheten skulle drives i Frans av Assisis ånd. Slik startet Fransiskushjelpen 1. november 1956. Behovet var enormt. Alt samme høst kom et opprop til katolikker i Oslo-området, med bønn om å melde seg til tjeneste. Hun ledet organisasjonen i 37 år, frem til 1993, og sammen med sin mann Bernhard Paus bragte hun hospice-bevegelsen til Norge. Hennes arbeid er dokumentert i boken Fransiskushjelpen som utkom i anledning Fransiskushjelpens 50-årsjubileum høsten 2006.
Hun var blant annet formann i Legmannsrådet i Oslo katolske bispedømme, medlem i Kreftrådet, medlem av styret i Caritas og medlem av utvalg i Sosialdepartementet.
Familie
Hun giftet seg (23. april 1937) med kirurg, dr.med. og stormester i Den Norske Frimurerorden Bernhard Paus. Hun var barnebarn av Albert Collett og Rudolf Krefting, og var svigerdatter av Nikolai Nissen Paus. Ekteparet fikk seks barn, bl.a. ordfører og statssekretær (Märtha) Lucie Paus Falck, lærer Bente Sofie Knutson, dramapedagog og forfatter Henriette Paus Grova, siv.ing. og konsernsjef Nikolai Bent Paus og kirurg Albert Collett Paus, sykepleier Lillian Paus Vadem. Hennes søster, Anne Collett, var gift med hennes manns bror, cand.jur. Vilhelm Paus.
Død
Hun døde i sitt hjem i 1998 med sine nærmeste rundt seg. Hun ble bisatt i St. Olav katolske domkirke den dagen hun ville ha fylt 81 år. Pater Castricum, hennes venn og veileder gjennom flere år, forrettet.
Agnete Tjærandsen
Agnete Tjærandsen (født 27. november 1932 ) er en norsk programleder og tidligere bystyrerepresentant for Bodø Høyre på 1960-tallet. Hun arbeidet som programleder i NRK på 1970- og 1980-tallet.
VM i turn 2006
Lagkonkurranse
Finaler
Kvalifisering
Gustav Heiberg Simonsen
Gustav Heiberg Simonsen (født 4. april 1935 i Oslo, død 7. januar 2018 samme sted) var en norsk høyesterettsadvokat, næringslivsmann og politiker (H).
Han avla examen artium ved Ullern skole i 1953. Etter en tid som skitrener og ansatt i sportsforretning 1953–1954, tok han befalsskolen for infanteriet i Kristiansand. I 1960 ble han cand.jur. fra Universitetet i Oslo. Han var advokatfullmektig i Bodø 1960–1963, direksjonssekretær i Nordlandsbanken 1963–1965, drev egen advokatforretning 1965–1966, var banksjef i Nordlandsbanken 1966–1969, banksjef i Bergens Kreditbank i Oslo 1969–1974 og banksjef og direksjonsmedlem i Bergen Bank 1975–1976. Simonsen var finansdirektør i Aker-gruppen 1976–1978, i 1978 var han direktør i Fred. Olsen & Co., og han var generaldirektør i Aker-gruppen 1978–1980. Han var administrerende direktør i Volvo Energi AB i Göteborg 1980–1983, og drev egen advokatforretning 1983–1988. Senere var han advokat i Simonsen advokatfirma DA.
Han var representant for Bodø Høyre i bystyret i Bodø 1967–1971, og var gruppeleder 1967–1969. Simonsen var 6. vararepresentant til Stortinget fra Oslo 1981–1985, og møtte noen dager for Anders C. Sjaastad høsten 1985. Simonsen var kandidat til ledervervet i Oslo Høyre i 2006, som han tapte til Michael Tetzschner.
Han var sønn av høyesterettsadvokat Jon Simonsen (1901–1976), bror til skuespillerinnen Kari Simonsen og far til journalist Marie Simonsen.
Erichthodes
Erichthodes er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore sommerfugler med avrundede vinger. Disse artene er mørkbrune slik at undersidens mørke tverrstreker ikke kommer tydelig fram. Noen arter har i tillegg en gulhvit tverrstripe. På undersiden er det noen øyeflekker, særlig på bakvingen, som kan være ganske store og ha hvit kjerne. Oversiden er ensfarget mørkbrun.
Levevis
Disse sommerfuglene lever i tropisk regnskog og annen skog. De finnes gjerne i nærheten av bekker der det vokser bambus, som trolig er larvenes fødeplanter. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.
Rødulv
Rødulv (Canis rufus) er også kjent som texas-rødulv, sumpulv og florida-rødulv. Denne omdiskuterte arten har tre kjente underarter og holder tradisjonelt til i det sydlige USA, men nå viser ny forskning at ekte rødulv trolig er utdødd.
Beskrivelse
Rødulven er den minste av ulvene i Nord-Amerika. Den skiller seg fra sine nærmeste slektninger i ulvarten gjennom å ha en smalere kropp og et mer langbeint forhold mellom kropp og ekstremiteter. Den har også lengre og spissere ører og kortere pels enn sine nærmeste slektninger.
Totallengden er normal mellom 100 og 130 cm, hvorav halen utgjør cirka 30-42 cm. Den veier cirka 16-38 kg og blir 66-79 cm i skulderhøyde. Tispene er gjerne ca. 10 % mindre enn hannene. Gjennomsnittsvekten på et hanndyr er ca. 27 kg (tisper ca. 23,5 kg). Gjennomsnittlig levetid i naturen er ca. fire år, men i fangenskap kan den overleve opp mot 14 år.
Pelsen varierer i farge. Framparten er gjerne en blanding av kanelfarget, gulbrun, grå og sortaktig, mens pelsen bakover er mørkere (inneholder mer sort). Snutepartiet og leggene er gjerne gulbrune, og haletippen er sort. Om vinteren blir fargen gjerne mer rødlig.
Habitat og utbredelse
Rødulv ernærer seg tradisjonelt på små hjortedyr, hare, vaskebjørn, sumpbever og smågnagere, og trives best i kystnære strøk, sump- og skogkantsområder som gir god dekning og tilgang til jordbruksområdene. I dag finner man den imidlertid mest i sump- og fjell-lignende områder.
Opprinnelig var rødulven å finne var over store deler av sørøsten, fra Gulfen i sør til dalføret for Ohioelven og de sentrale delene av Pennsylvania og vestover til Texas og det sørøstre Missouri. Noen biologer mener den var utbredt helt opp til Canada i nord. Nå er den bare å finne i den nordøstlige delen av Nord-Carolina (nær Alligator National Wildlife Refuge) og på tre øyer i Sør-Carolina og Florida.
Atferd
Rødulven er normalt nattdyr som danner sosiale grupper og hevder revir. Flokken består av et alfapar, som er de eneste som formerer seg, og deres avkom. Det har imidlertid blitt rapportert større grupper. Alfatispens hi ligger gjerne i en hul trestamme plassert blant andre trær, ofte på en sandholdig kolle i nær tilknytning til en elvebank.
Rødulven jakter systematisk, i skiftende små områder av revieret, gjerne i 7-10 dager i strekk. Den spiser gnagere, små hovdyr og andre pattedyr. Vanligvis tar den vaskebjørn, hvithalehjort, bomullshalekanin, gris og bisam. Av og til vil de også spise kadaver. Selv er den utsatt for angrep fra ulv og prærieulv der territoriene krysses. Også alligator, rødgaupe og store rovfugler kan ta avkom.
Underarter
Sumpulv (C. r. gregoryi) kan være den eneste underarten som overlever i vill tilstand. Florida-rødulv (C. r. floridianus) døde ut tidlig på 1900-tallet, mens Texas-rødulven (C. r. rufus), også kalt «vanlig rødulv», forsvant fra naturen på 1970-tallet. Noen få eksemplarer av denne underarten (mindre enn 75 ulver) overlevde i fangenskap og ble benyttet i avl. Etterkommere av disse er siden satt ut i naturen, men grunnstammen i denne avlen besto av sumpulv, slik at avkommet ikke var rent.
I 1973 besluttet man å fjerne alle ville rødulver i USA, og la arten overleve i fangenskap. I 1980 var målet nådd, men alt i 1987 startet arbeidet med å gjenintrodusere den i sitt naturlige habitat. I 1993 startet man så med å sette ut etterkommere av ulver som hadde overlevd dette fangenskapet, men flere av dyrene er nå blandinger.
Dagens (2008) bestand teller ca. 150 dyr, men målet er å komme opp i 220 frittlevende individer, fordelt på minst tre populasjoner. Fortsatt lever også ca. 330 dyr i fangenskap, hvorav rundt halvparten i USA. En av de største utfordringene i forvaltningen av rødulven vil være å forhindre hybridisering med prærieulv og tamhunder.
Rødlistestatus
Rødulven står på IUCNs rødliste, som sist ble oppdatert i 2008. Den regnes som en kritisk utrydningstruet (CR) art. Populasjon består av mindre enn 50 voksne individer, som ifølge IUCN er sterkt truet av hybridisering med prærieulv. En omfattende ny studie viser imidlertid at den opprinnelige rødulven trolig var utdødd alt før prosjektet med reintroduksjon tok til, og at dagens populasjonen utelukkende består av prærieulvhybrider.
Amerikanske myndigheter, ved U.S. Fish & Wildlife Service, har brukt enorme summer på å gjeninnføre rødulven i naturen, men nå viser altså en ny og meget omfattende studie med all tydelighet at den slett ikke er en unik ulveart, men kun en prærieulvhybrid. Studien har tatt i bruk ny teknikk, som for eksempel SNP genotyping (enkelt forklart, en mer presis måte å måle genetisk variasjon på) og SNP-mikromatriseanalyse (en måte å analysere et genom for et stort antall enkeltnukleotidpolymorfier i en og samme operasjon), og genom for å avdekke hundedyrenes opprinnelse. I resultatet går det klart fram at rødulven er 75 prosent prærieulv (Canis latrans) og kun 25 prosent ulv (Canis lupus).
Arkeologiåret 1865
Arkeologiåret 1865 er en oversikt over blant annet utgravninger, fødte og avdøde personer med tilknytning til arkeologi i 1865.
Ponte dell’Accademia
Ponte dell'Accademia er en av tre broer over Canal Grande i Venezia. Broen krysser kanalen nær dens sydlige ende. Galleriet Accademia ligger ved broen og har gitt den sitt navn.
De første forslagene om en bro her kom i 1488, men ikke før 1854 ble det bygget en. Alfred Neville tegnet en stålbro som ble revet på 1930-tallet. Den ble erstattet av en trebro, selv om mange hadde ønsket en stenbro. Trebroen måtte rives fordi den var i dårlig forfatning, og i 1985 ble en identisk bro reist.
Flint (Michigan)
Flint er en by i delstaten Michigan i USA. Den har 102,434 innbyggere (2010), og er mest kjent for sin bilindustri. Flint er administrasjonssentrum i fylket Genesee County.
Flint har i de senere år vært kjent for sin høye kriminalitet. Den er byen i USA med nest mest voldskriminalitet.
Flint har en filial av Baker College, hvor nesten 6 000 studenter får rimelig yrkesrettet utdanning på Bachelornivå.
Historie
Det første hvite nærværet i Flint kom med pelshandleren Jacob Smith i 1819. Smith sto på god fot med de lokale indianerne, og ble brukt av myndighetene i forhandlinger med dem. Stedet vokste stadig, og fikk offisiell status i 1855. I 1860 hadde Flint et innbyggertall på 22,500.
På andre halvdel av 1800-tallet ble Flint et sentrum for tømmervirksomhet. Fra århundreskiftet ble Flint en stadig viktigere industriby. General Motors ble stiftet her i 1908.
I april 2014 byttet Flint vann-forsyningen fra Lake Huron (via Detroit) til Flint River. Men ingen tiltak mot korrosjon ble iverksatt. Etter to uavhengige studier ble blyforgiftning, forårsaket av denne vannforsyningen, oppdaget i områdets innbyggere. Dette har ført til en rekke søksmål. Flere offentlige ansatte har trukket seg fra deres stillinger, og det har blitt innført en føderal unntakstilstand for hele Genesee County.